ועדת הכספים, כנסת 20, פרוטוקול מספר 1215, 2019-01-01 11:55

משה גפני: על סדר היום הצעת חוק לעידוד השקעות הון (תיקון מס' 74) (עידוד בניית דירות מגורים השכרה), התשע"ז-2017, הכנה לקריאה שנייה ושלישית.

רועי פולקמן: אני רוצה לומר הרבה תודה לשגית על המאמץ האדיר שהיא השקיעה ועבדה מאוד מאוד קשה כדי לייצר כל מיני הסכמות.

רועי פולקמן: אני אמרתי קודם, גם לכל הגורמים היושבים כאן, לשכת יועצי המס, נציגי הפריפריה, רואי החשבון וכל הגורמים שנמצאים כאן היום, שכרגע מה שרצינו להביא זה דבר כפול.

רועי פולקמן: לא לבטל את המסלול הקיים היום במרכז השקעות ולצדו לתת מסלול נוסף כאשר בעיני החידושים הגדולים בו היו השכרה ארוכת טווח יותר, זאת אומרת, מעל עשר שנים, שיפור יותר גדול באחוזי המס, פחות אחוזים נדרשים כאשר במסלול הקיים היום אתה צריך 50 אחוזים מבניין, להוריד את זה משמעותית ואז זה מעלה מאוד את הכדאיות, בוודאי בפריפריה, שם ניתן הטבה נוספת כי גם כך הכדאיות נמוכה, ועוד כמה הטבות נוספות כמו הנושא של האפשרות לבנות במתחמים.

רועי פולקמן: בעיני זה חוק שבוודאי כל עוד אנחנו משמרים גם את המסלול הקיים – ואני אמרתי את דעתי, שהיה אפשר לתקן אותו, אבל בגלל שלא הגענו להסכמות עדיין, כרגע ההצעה אותה הציעה גם היועצת המשפטית של הוועדה היא שיהיו שני מסלולים, מסלול קיים שבכלל לא נוגעים בו, יחידים וחברות לחמש שנים, כל מה שקיים היום, ולצד זה מסלול ארוך טווח שמביא הטבות וגם הטבות משמעותיות לבנייה להשכרה בפריפריה, בעיני יצאנו בווין-וין.

רועי פולקמן: מסיבה שלא הצלחתי להבין אותה עד הסוף, יושב כאן חברי מיקי ובאמת עבדנו יחד כל הקדנציה – אני לא כל כך יודע אם זה עניין פוליטי או עניין אחר - - -

מיקי לוי: לא פוליטיקה.

רועי פולקמן: במציאות שנוצרה עכשיו, להבנתי, ואני אומר לך חד משמעית, שנתיים מנסים למנוע מאתנו להעביר את החוק הזה.

רועי פולקמן: ד משמעית.

רועי פולקמן: אני אומר לך את זה בכנות הכי גדולה.

רועי פולקמן: יש אינטרס עליון לגורמי המקצוע במשרדי הממשלה לעצור את היוזמות האלה כי הם לא מאמינים בזה לעומק.

רועי פולקמן: הם חושבים – הראו לי אקסלים – שהכול בסדר ואפשר לבנות להשכרה בשוק הפרטי.

רועי פולקמן: אני שם בצד את הבנייה להשכרה שהמדינה עושה .

רועי פולקמן: התחלתם עם דירה להשכיר ואנחנו הגדלנו את זה.

רועי פולקמן: אני אומר לכם שצריך לתמרץ את השוק הפרטי.

רועי פולקמן: לא תהיה בנייה להשכרה בהיקפים אדירים ואני אומר לכם שבברכתו של שר האוצר קידמנו את זה.

רועי פולקמן: הדרג המקצועי לאורך כל הדרך שם לזה רגליים.

רועי פולקמן: בגדול היום הם מנצחים.

רועי פולקמן: לא יודע מה יהיה כאן בעתיד, זה ייקח עוד הרבה זמן להעביר את זה.

רועי פולקמן: אני מבין את זה.

רועי פולקמן: כל הזמן הטיעון שלהם הוא שגם כך זה כדאי.

רועי פולקמן: בעיני המספרים מראים.

רועי פולקמן: השוק הפרטי לא רץ היום לבנות להשכרה ארוכת טווח, מה שצריך לקרות ואנחנו נדאג שזה יקרה.

רועי פולקמן: בקדנציה הזאת העברתי ארבעה או שלושה חוקים שנותנים תמריצים וזכויות בנייה כדי לעודד בנייה להשכרה והאחרון שחסר לנו בקדנציה הזאת זה הטבות מס.

רועי פולקמן: נתנו זכויות בנייה במבנים, עירוב שימושים, שטחים חומים.

רועי פולקמן: נתנו הכול בתכנון ובנייה.

רועי פולקמן: גמרנו הכול.

רועי פולקמן: כל מה שנשאר לנו כדי לגמור את המעטפת, כדי שבאמת יהיה פה מפץ של בנייה להשכרה בשווקים פרטיים – אלה הטבות מס.

רועי פולקמן: אני חושב שעדיפה ציפור ביד מאשר שני ציפורים על העץ.

רועי פולקמן: מיקי, ברור לי שבנסיבות הפוליטיות הקיימות, אם אתה תתעקש להגיש הסתייגויות, החוק הזה לא יקודם.

רועי פולקמן: עכשיו ההחלטה היא שלך.

רועי פולקמן: אתה לא רוצה, ניפרד.

משה גפני: משרד האוצר.

משה גפני: תגידו.

משה גפני: יכול להיות שאני אשכנע את חבר הכנסת מיקי לוי לתמוך.

יובל טלר: ההצעה שהוצעה כרגע על ידי חבר הכנסת פולקמן, כמו שגם אמרנו אתמול, היא הצעת חוק תקציבית.

יובל טלר: יש לה משמעות תקציבית וצריך למצוא מקור.

משה גפני: מה תקציבי?

יובל טלר: ההצעה שחבר הכנסת פולקמן דיבר עליה עכשיו.

משה גפני: היא תקציבית.

יובל טלר: כן.

יובל טלר: יש לה משמעות תקציבית.

יובל טלר: יש לה משמעות תקציבית ניכרת.

יובל טלר: להוסיף את המסלול של היחידים, שלא נמצא היום בהצעת החוק, בעצם מייצר תוספת שאין לה מקור.

יובל טלר: לכן עבורנו היא בעייתית.

משה גפני: בגלל שהיא תקציבית?

משה גפני: כל דבר שעולה כסף, אתם נגד?

יובל טלר: לא.

יובל טלר: חס וחלילה.

יובל טלר: מה שחבר הכנסת פולקמן דיבר עליו זה שאנחנו הראינו אקסלים לפיהם הצעת החוק מייצרת כדאיות כלכלית.

יובל טלר: במצב הנוכחי הקיים, לא קיימת כדאיות כלכלית.

יובל טלר: זה נכון.

יובל טלר: הצעת החוק כן מייצרת כדאיות כלכלית.

יובל טלר: משום מה אני חושב שאנחנו נתפסים כאילו הייתה איזושהי מטרה נסתרת ברקע, אבל זה כמובן לחלוטין לא המצב.

יובל טלר: עם זאת, הצעת החוק שנמצאת כרגע על השולחן, ההצעה שגובשה על ידי חבר הכנסת פולקמן, היא - - -

משה גפני: ואם אנחנו נבקש שתשאירו את היחידים, שתשאירו את מה שהיה במסלול הקודם, מה עמדתכם?

רועי פולקמן: זה האירוע התקציבי שהוא מדבר עליו.

יובל טלר: יש לזה מחיר.

רועי פולקמן: יש לכם הערכה מה העלויות של זה?

יובל טלר: כן.

משה גפני: קודם כל תשובה לגופו של עניין.

שי אהרונוביץ: לגופו של עניין.

שי אהרונוביץ: סמנכ"ל מיסוי מקרקעין, רשות המסים.

שי אהרונוביץ: אנחנו בחנו את התיקונים שעלו כאן.

שי אהרונוביץ: בחנו את ההצעות שעלו בימים האחרונים.

שי אהרונוביץ: אני מזכיר שהצעת החוק הזאת כבר נמצאת כשנתיים.

שי אהרונוביץ: היו דיונים ביוני.

שי אהרונוביץ: אנחנו ברשות המסים שואפים לחקיקה, שתהיה חקיקה נכונה, שבאמת גם תעזור לשוק ותביא לבנייה של יותר דירות להשכרה.

שי אהרונוביץ: אנחנו לא רואים את זה קורה בהצעה שנמצאת כרגע על השולחן.

שי אהרונוביץ: לטעמנו יש לנו כאן חשיפה תקציבית שחברי מאגף התקציבים ניסה לאמוד אותה.

שי אהרונוביץ: יכול להיות שהיא תהיה יותר גדולה.

שי אהרונוביץ: זה לעשות משהו ברגע האחרון בצורה שאנחנו גם לא חושבים שתביא בהכרח להגדלת מספר הדירות להשכרה ותגרום לנו להרבה מאוד בעיות מערכתיות.

שי אהרונוביץ: אנחנו חושבים שיש מקום לבצע תיקונים, יש מקום לבצע תיקון חקיקה אבל צריך לחכות ולעשות את זה בצורה נכונה.

רועי פולקמן: לא הצלחנו לעשות בשנתיים האחרונות, אז גם לא נצליח עוד עשר שנים.

רועי פולקמן: יש לכם הערכה על העלות התקציבית?

משה גפני: לפני כן יש לי שאלה.

משה גפני: זה היה כאן בוועדה ושר האוצר תומך בזה ולכן איך אתם מתנגדים?

שי אהרונוביץ: שוב, מה שסוכם עם מנהל רשות המסים.

משה גפני: אני שואל אותך שאלה.

משה גפני: תענה לי.

משה גפני: שי, אתה ותיק במערכת.

משה גפני: אתה מכיר את המערכת לפני ולפנים.

משה גפני: אני שואל אותך שאלה בה אני נתקל עכשיו כל הזמן.

משה גפני: שר האוצר אומר דבר אחד ואתם באים לוועדה ואומרים דבר אחר.

משה גפני: יכול להיות שלא הייתי שם את זה על סדר היום אם שר האוצר לא היה תומך.

שי אהרונוביץ: אני אישית לא דיברתי עם שר האוצר.

משה גפני: אני דיברתי.

שי אהרונוביץ: אני אישית לא דיברתי עם שר האוצר.

שי אהרונוביץ: אני בא לכאן בשם רשות המסים, הגורם המקצועי שצריך לתפעל את החקיקה הזאת.

שי אהרונוביץ: כרגע עם התיקונים הללו, זה בעייתי.

שי אהרונוביץ: אני מסכים שהיו דיונים בעבר.

שי אהרונוביץ: היו דברים שגם אנחנו רצינו להכניס בזמנו כי חשבנו שהם יתרמו אבל זה לא קורה.

שי אהרונוביץ: בדקה ה-90 לעשות חוק שמשנה התנהגות ואי אפשר להעריך כרגע מה יקרה בשוק הדירות בעקבות זה.

רועי פולקמן: אפשר להעריך.

רועי פולקמן: יבנו יותר דירות.

שי אהרונוביץ: אנחנו לא בטוחים.

שי אהרונוביץ: אני עברתי ב-15 שנותיי ברשות המסים - - -

רועי פולקמן: החוק הכי טוב שמעבירים הוא חוק שלא קורה בו כלום ואז הוא לא עולה כסף.

רועי פולקמן: לפעמים חבר הכנסת מקבל כותרת לשבוע ואז אחר כך לא קורה כלום.

רועי פולקמן: נגיד שאנחנו רוצים שבאמת יבנו דירות, ברור שזה יעלה כסף.

רועי פולקמן: דרך אגב, בהתנהלות הכללית של המשק זה גם יועיל כי זה יוריד את מחירי הדירות וזה יעשה עוד הרבה דברים.

רועי פולקמן: בנייה להשכרה, זה עתיד שוק הנדל"ן בישראל, בוודאי ברוב הערים במדינת ישראל.

רועי פולקמן: זה פיצוח שבכל הבנייה הציבורית שאנחנו יכולים, על קרקע ממשלתית עשינו את המקסימום שאפשר.

רועי פולקמן: המפץ חייב את השוק הפרטי.

רועי פולקמן: חייב.

רועי פולקמן: כי באזורי הביקוש, בירושלים, בתל אביב, וגם בפריפריות, בחיפה, בכל מקום, אי אפשר אלא שהשוק הפרטי יבנה.

רועי פולקמן: שנתיים זה נמצא אצלכם ושנתיים אתם מנסים להביא מתווה שאומר בסוף שזה יהיה בשולי שוליים.

רועי פולקמן: חברים, עד היום יש חוק שטרית, הוא קיים בערך עשור ולא בונים דירות להשכרה.

רועי פולקמן: רק בשנתיים האחרונות פתאום התחילו להגיע למרכז ההשקעות, למה?

רועי פולקמן: כי מחירי הדיור יורדים והקבלנים נתקעו והם גילו פטנט שהמדינה תיתן להם הנחות מס כדי שהם לא ימכרו את הדירות חמש שנים.

רועי פולקמן: אז שנתיים, זה עיוות נוראי.

רועי פולקמן: שנתיים יש קומבינה של קבלנים שהתחילו לגשת למשרד הכלכלה.

קריאה: לא.

קריאה: לא נכון.

רועי פולקמן: אני אומר לכם.

רועי פולקמן: אני עוקב אחרי המספרים מאוד מקרוב.

רועי פולקמן: שנתיים בלבד יש עלייה במספרי הפניות למרכז השקעות בגלל ירידות מחירים והקבלנים תקועים עם דירות ופתאום הם גילו הזדמנות.

רועי פולקמן: 2,000 דירות בשנה.

רועי פולקמן: אנחנו צריכים 10,000 לפחות, 15,000 דירות בשנה שייבנו.

רועי פולקמן: נתנו זכויות בנייה נוספות בחוק דיור בהישג יד, בעירוב שימושים, הכול עשינו.

רועי פולקמן: בכל העולם לתת הטבת מס לבנייה להשכרה.

רועי פולקמן: אפשר להגיע להסכמות.

רועי פולקמן: זה מה שיש כרגע אבל בסדר, הבנת את התמונה.

רועי פולקמן: אני חושב שחבל, אנחנו מבזבזים את הזמן.

רועי פולקמן: הם לא ירצו את החוק הזה, הם לא רוצים אותו.

רועי פולקמן: מה זה חשיפה תקציבית?

רועי פולקמן: הם לא באמת יכולים להגיד.

רועי פולקמן: זה יכול להיות 100 מיליון, 150 מיליון.

רועי פולקמן: מה זה חשיפה?

רועי פולקמן: זה היעדר הכנסות שאנחנו מדברים שייפרסו על שנים, ארבע-חמש שנים קדימה, לא התקציב הקרוב וגם לא הבא וגם לא אחריו.

רועי פולקמן: ייכנסו מלא הכנסות.

רועי פולקמן: זה הכול כך.

רועי פולקמן: אני מכיר את זה.

איתן ברושי: פולקמן, חבר יקר שלי, ארבע שנים לא הצלחת לחנך אותם ואתה רוצה לעשות את זה עכשיו?

רועי פולקמן: לא קשור לחינוך.

רועי פולקמן: החלטתי אתם על הרבה מאוד דברים.

רועי פולקמן: כאן אני יודע שהם מתנגדים לזה אידיאולוגית.

רועי פולקמן: עשר שנים אני עובד אתם.

איתן ברושי: אבל לכל פקיד יש דעה.

רועי פולקמן: עזוב, אני לא רוצה להיכנס לזה.

רועי פולקמן: עכשיו האירוע הוא עם מיקי לוי.

איתן ברושי: בוא נצביע בעד.

רועי פולקמן: אבל מיקי לוי לא רוצה.

איתן ברושי: אז נצביע רוב נגד אחד.

רועי פולקמן: הוא יגיש לך אלף הסתייגויות.

רועי פולקמן: אי אפשר להעלות הסתייגויות למליאה.

רועי פולקמן: אני מכבד אותו.

רועי פולקמן: הוא חבר שלי כל הקדנציה.

רועי פולקמן: אני מודה לשגית שעבדה מאוד קשה כדי שנתקדם.

רועי פולקמן: הלוואי שהיה כזה שיתוף פעולה.

איתן ברושי: זה לא בסדר.

איתן ברושי: בדיונים הקודמים לא היה ספק שהעניין הזה יגיע להבשלה.

משה גפני: נשיא לשכת יועצי המס.

ירון גינדי: שלום לכולם.

ירון גינדי: אני חייב להתייחס למה שאמר אגף התקציבים.

ירון גינדי: החוק הקיים כבר קיים ויש לו עלות תקציבית קיימת.

ירון גינדי: ההטבה המשמעותית שנתתם ב-15 שנים, זה בסך הכול 2.6 אחוזים.

ירון גינדי: אל תתלהבו יותר מדי.

רועי פולקמן: בחוזה מתחת ל-50 אחוזים.

ירון גינדי: בסדר.

ירון גינדי: חוץ מזה, לדעתי המטרה של החוק היא שכמה שיותר ייכנסו אליו וכמה שיותר ייכנסו אליו, זה יעלה יותר.

ירון גינדי: אני לא מבין את הדיסוננס הזה.

ירון גינדי: לעניין עצמו.

ירון גינדי: החוק כמו שהוא רשום, קיבלנו אותו אתמול, אנחנו כמובן מתנגדים לו.

ירון גינדי: אבל אם מכניסים לחוק את כל מה שחבר הכנסת רועי פולקמן אומר עכשיו - - -

רועי פולקמן: דבר אחד.

רועי פולקמן: ששני המסלולים נשמרים.

רועי פולקמן: זה הכול.

רועי פולקמן: זה הדבר היחידי שלא מופיע בנוסח.

ירון גינדי: נכון.

ירון גינדי: אם מכניסים לחוק את זה שהמסלול הקיים נשאר ואם מכניסים לחוק את התיקונים שהגענו אתם להסכמות - - -

משה גפני: המסלול הקיים, הכוונה גם היחידים?

ירון גינדי: כן.

רועי פולקמן: במסלול הקיים לא נוגעים.

רועי פולקמן: אם משאירים את המסלול הקיים, אתם תומכים או מתנגדים?

ירון גינדי: רק רגע.

ירון גינדי: אני מסביר.

ירון גינדי: כתוספת למה שאמר חבר הכנסת רועי פולקמן, יש לנו גם שלוש-ארבע הסכמות עם אריאל על עוד כמה תיקונים שצריך להכניס לחוק הזה.

ירון גינדי: אם אנחנו מצליחים היום לתקן את הנוסח בשלושת התיקונים האלה ועוד מה שאמר חבר הכנסת פולקמן – אז אנחנו בעד.

ירון גינדי: כל הבעיה שלנו, החשש שלנו הוא שאנחנו לא נצליח להכניס את התיקונים הנדרשים, גם מה שסיכמנו עם אריאל יוצר וגם מה שאומר חבר הכנסת פולקמן, ואז אנחנו עושים משהו שהוא לא לטובת עם ישראל.

ירון גינדי: זה בקצרה מאוד.

משה גפני: תודה רבה.

עידו שחם: נציג לשכת שמאי המקרקעין.

עידו שחם: הנוסח שקיבלנו הוא לא מבטא את מה שחבר הכנסת פולקמן אמר.

עידו שחם: אם חבר הכנסת פולקמן מסכים שכלל לא ניגע בחוק הישן ונוסיף מסלול נוסף עם התיקונים שלנו – אנחנו בעד.

עידו שחם: כמובן שיש לזה עלות תקציבית.

עידו שחם: העלות התקציבית נובעת מזה שיהיו עוד דירות להשכרה ארוכת טווח.

עידו שחם: אם שר האוצר תומך וזה מסלול מלא און-טופ, אנחנו נתמוך.

עידו שחם: אם לא, אנחנו נתנגד.

מיקי לוי: זה לא יעבור.

מיקי לוי: אי אפשר להפריד את הזוגות הצעירים מכל החוק.

מיקי לוי: זה לא יקרה.

מיקי לוי: זה לא יקרה בשעה הקרובה.

מיקי לוי: יש כאן אי הסכמה למיליון נושאים.

רועי פולקמן: איזו אי הסכמה?

מיקי לוי: רועי, אני לא מסכים.

רועי פולקמן: זכותך.

רועי פולקמן: אם היה לך משהו מקצועי, היית אומר.

מיקי לוי: תכף תשמע אותי.

מיקי לוי: ביום זורקים את כל הזוגות הצעירים.

מיקי לוי: על מה אתם מדברים?

מיקי לוי: אני רוצה את זה ל-30 שנים.

מיקי לוי: נראה אתכם.

מיקי לוי: נראה אתכם ב-30 שנים.

רועי פולקמן: קיימנו על זה דיון.

מיקי לוי: נראה אתכם 30 שנים.

מיקי לוי: עכשיו אתם רוצים?

משה גפני: חכה.

משה גפני: אתה תקבל רשות דיבור.

שי כהן: לשכת רואי חשבון.

שי כהן: ככל שהצעת החוק הזאת היא בתוספת לחוק הקיים, מדובר כאן בהטבות ואנחנו לא יכולים לצאת כנגד הטבות שמציעים לנישומים.

שי כהן: יחד עם זאת, אני לא רואה כמה זה הולך לקדם דיור להשכרה.

שי כהן: אניח עוסק בתחום עשרות שנים ואני לא רואה איך החוק במתכונתו הנוכחית יקדם את הדיור להשכרה.

מיקי לוי: אדוני היושב ראש, החוק הזה לא אפוי.

מיקי לוי: אני חוזר ואומר שיש בו הרבה מאוד חורים.

מיקי לוי: יתרה מכך, הגשתי לך היום, לפני כשעה, מכתב.

מיקי לוי: יש נוסח חדש.

מיקי לוי: זה מזכיר לי את הדירה השלישית.

מיקי לוי: זה פגם שירד לשורשו של עניין ולכן אתה לא יכול בכלל לדון בזה, לפי דעתי.

מיקי לוי: כרגע אין אפשרות לדון בזה.

מיקי לוי: זה מבחינה חוקית.

מיקי לוי: שנית.

מיקי לוי: החוק הזה, יש בו הרבה חורים.

מיקי לוי: אחרי 10 שנים ויום, כל זוג צעיר, יזרקו אותו החוצה.

רועי פולקמן: היום זה חמש.

מיקי לוי: אני יודע.

מיקי לוי: בהטבות המס שאתה נותן להם היום, לקבלנים, הרבה יותר טוב מהחוק הישן, אני רוצה 20 שנים.

מיקי לוי: 25 שנים.

מיקי לוי: אחרת מה עשינו?

מיקי לוי: לכן אני אומר שעכשיו, ביום האחרון להביא חוק שהוא גרוע לזוגות הצעירים.

מיקי לוי: הוא גרוע.

רועי פולקמן: הוא ייצר דירות להשכרה.

מיקי לוי: לשכת עורכי הדין מתנגדת, לשכת יועצי המס מתנגדת, לשכת יועצי המס מתנגדת.

מיקי לוי: כל הלשכות, עד היום לא ישבו אתן.

רועי פולקמן: ישבו אתן.

מיקי לוי: לא ישבו אתן.

משה גפני: רועי, זה לא בסדר מה שאתה עושה.

רועי פולקמן: כל פעם שהוא יגיד שקר, אני אתקן אותו.

משה גפני: לא.

משה גפני: אתה לא יכול לעשות את זה.

רועי פולקמן: מותר לי.

משה גפני: אסור לך.

מיקי לוי: עם לשכת עורכי הדין לא ישבו, אז מי משקר, אני או אתה?

רועי פולקמן: אתה משקר.

רועי פולקמן: העבירו לנו מכתבים.

רועי פולקמן: מיקי, אתה משקר.

רועי פולקמן: עם כולם ישבו.

רועי פולקמן: גם לשכת עורכי הדין העבירה אלי חומר.

רועי פולקמן: אתה מעולם לא ביקשת אתי פגישה.

רועי פולקמן: מיקי, די.

רועי פולקמן: תשאל אותו.

רועי פולקמן: אתה פעם ביקשת לשבת אתי פיזית?

קריאה: ביקשתי לשבת אתך כמה פעמים.

רועי פולקמן: אתה יודע כמה ישיבות היו עם גינדי?

רועי פולקמן: כואב לך שהחוק הזה יקודם לפריפריה ולזוגות הצעירים.

מיקי לוי: אלה שטויות.

מיקי לוי: אתם הולכים לדפוק את הפריפריה ואת הזוגות הצעירים.

מיקי לוי: אתם הולכים לדפוק אותם.

מיקי לוי: להביא את החוק הזה שעה לפני פיזור הכנסת, זה אסון.

רועי פולקמן: זה רק משפר.

משה גפני: רועי, מה זה הדבר הזה?

משה גפני: אתה צריך להתכונן לכנסת הבאה, להתנהג בנימוס, אולי תהיה שר.

רועי פולקמן: אני מתנהג בנימוס.

משה גפני: רבותיי, אני עושה הפסקה בחוק הזה.

משה גפני: תנסו להגיע להסכמות.

מיקי לוי: אני לא מוכן.

משה גפני: אני עושה הפסקה.

משה גפני: אני רוצה לעבור להצעת חוק פיקוח על שירותים פיננסיים.

משה גפני: אני מבקש לקרוא למישהו מהלשכה המשפטית.